**adásvételi keretszerződés**

**(minta)**

amely létrejött egyrészről

**Színház- és Filmművészeti Egyetem**

Székhely: 1088 Budapest, Rákóczi út 21.

Adószám: 19271295-2-42

Intézményi azonosító FI54876

Képviseli: Dr. Sepsi Enikő

mint vevő (a továbbiakban: **Vevő**), másrészről

**(Cégnév)**

Székhely:

Cégjegyzékszám: Nyilvántartja:

Adószám:

Bankszámlaszám:

Pénzforgalmi szolgáltató:

Képviseli:

mint eladó (továbbiakban: **Eladó**; Eladó és Vevő együttesen **Felek**, míg külön-külön említésükkor **Fél**) között az alulírott napon és helyen, az alábbi feltételekkel:

**I. Előzmények**

1. Vevő, mint Ajánlatkérő „Tisztítószer beszerzése” tárgyban a hatályos Beszerzési és Közbeszerzési Szabályzata alapján a Polgári Törvénykönyvről szóló 2013. évi V. törvény (a továbbiakban: Ptk.) XIV. Fejezete szerinti versenyeztetési eljárást folytatott le (a továbbiakban: Eljárás), melyben Eladó a jelen keretszerződéshez 1. számú mellékletként csatolt ajánlatot nyújtotta be. A versenyeztetési eljárásban hozott döntés alapján az Eladó került nyertesként kiválasztásra, amely szerint Felek az alábbi adásvételi keretszerződést (a továbbiakban: Szerződés) kötik meg.

**II. A szerződés tárgya**

1. Vevő megrendeli, az Eladó elvállalja a jelen Szerződés 2. számú mellékletében rögzített I. osztályú tisztítószer termékeknek (a továbbiakban: Termékek) a jelen Szerződés IV.18. pontjában meghatározott szállítási címekre történő szállítását, átadását, tulajdonjogának átruházását a jelen Szerződésben foglaltak szerint, a Vevő eseti megrendelései alapján.
2. A Termékek egységárait a szerződés 1. számú melléklete tartalmazza. Az ajánlatban foglalt árak forintban kerültek feltüntetésre. Ezen árak a Szerződés hatályba lépését követően nem emelkedhetnek.
3. A Szerződés keretösszege nettó **4.724.409,- Ft + ÁFA (nettó négymillió-hétszázhuszonnégyezer-négyszázkilenc forint plusz általános forgalmi adó), azaz bruttó 6.000.000,- Ft (azaz bruttó hatmillió forint).** Felek rögzítik, hogy a Vevő nem vállal lehívási kötelezettséget a keretösszeg erejéig, azaz a Vevő nem köteles a jelen pontban rögzített keretösszeget kimeríteni.
4. Termékváltás lehetősége: Amennyiben a Szerződés szerinti Termékek forgalmazása vagy gyártása, elérhetősége, beszerezhetősége a Szerződés hatályba lépését követően, annak hatálya alatt megszűnik, Eladó jogosult más gyártmányú/típusú tisztítószer terméket felajánlani teljesítésre, amennyiben annak egyenértékűsége Eladó által igazolásra kerül. Egyenértékűség alatt Felek azt értik, hogy az eredeti, ajánlatban szereplő tisztítószer helyett felajánlott tisztítószer műszaki paraméterei megegyeznek, vagy jobbak az eredeti tisztítószernél.

**III. A Felek jogai és kötelezettségei**

1. Felek kölcsönösen és egybehangzóan kijelentik, hogy Vevő a jelen Szerződés teljesítéséhez szükséges minőségi és funkcionális követelményeket a Beszerzési eljáráshoz készített ajánlati felhívásban és egyéb dokumentumokban hiánytalanul megadta.
2. Eladó **az eseti megrendelésben foglaltak szerint** a Termékek tulajdonjogának átruházására és azok IV. 18. pontban megjelölt címen történő átadására, míg Vevő az eseti megrendelésben foglaltak szerinti Termékek vételárának megfizetésére és a Termékek átvételére köteles.
3. Eladó szavatol azért (jogszavatosság), hogy a Termékek korlátozásmentes tulajdonjogával rendelkezik, azoknak Vevőre történő átruházását harmadik személy joga nem korlátozza, illetve nem zárja ki.

**IV. a teljesítés határideje, módja, címe**

1. Felek a Szerződést **az aláírás napjától** (nem egyidejű aláírás esetén a másodikként aláíró Fél aláírásának) számított **12 hónapra** szóló határozott időtartamra kötik, azzal, hogy amennyiben a szerződés II. 3. pontban rögzített keretösszeg a 12 hónapos hatály lejárta előtt merül ki, a Szerződés a keretösszeg kimerülésével megszűnik.
2. Az eseti megrendelések teljesítési határideje: a megrendelés kézhezvételétől számított 15 nap.
3. Eseti megrendelés rendje: Vevő az eseti megrendelést – megrendelő lap formájában – Eladó jelen Szerződés VII.1. pontjában megjelölt kapcsolattartó részére küldi meg e-mailben. A megrendelés tartalmazza:

* a megrendelt termékek megnevezését, mennyiségét, kiszerelési egységét és nettó egységárát;
* a megrendelés nettó összértékét;
* a szállítási címet;

1. Eladó az eseti megrendelésben foglalt Termékek ellenértékét a szerződés 1. számú mellékletét képező Ajánlatában megadott árak alkalmazásával köteles meghatározni.
2. Eladó a megrendelést a kézhezvételt (az e-mail beérkezését) követő 2 munkanapon belül köteles írásban visszaigazolni, megjelölve a Termékek szállításának várható időpontját.
3. Eladó a Termékek átadásának pontos időpontjáról egyeztetni köteles a Vevő VII.1. pontban megjelölt kapcsolattartójával a szállítás megkezdését megelőzően legalább 2 munkanappal korábban. Felek rögzítik, hogy Eladó a Termékek átadás-átvételét – a Felek kapcsolattartóinak eltérő megállapodása hiányában – hétfőtől-csütörtökig 9:00 és 16:00, pénteken 9:00 és 13:00 óra között végezheti.
4. Amennyiben Eladó a Termékeket nem képes a jelen szerződés IV.2. pontjában meghatározott határidőben Vevő részére átadni, erről Vevőt haladéktalanul e-mailben értesíti. A részletekben történő teljesítésre vagy a határidő utáni szállításra Eladó csak a Vevő előzetes írásbeli hozzájárulása esetén jogosult.
5. Felek megállapodnak abban, hogy a Vevő által megrendelt Termékeknek a szállítási címre történő eljuttatására alkalmas fuvarozási mód választásáért, a fuvarozás során esetleg felmerülő késedelemért, károkért az Eladó felelős. Fuvarozó közbejöttével történő szállítás esetén a Vevő a fuvarozóval nem áll jogviszonyban.
6. Eladó kötelezettséget vállal arra, hogy a fuvarozással kapcsolatos valamennyi adminisztrációs kötelezettséget teljesíti a NAV irányába, továbbá az útdíjköteles gépjárművekkel a Vevő részére végzett fuvarozással járó termékszállítási bejelentési kötelezettségeknek eleget tesz (EKÁER adminisztráció). Ebbe beleértendő az Európai Unió tagállamából való fuvarozással kapcsolatos regisztrációban Vevővel való együttműködés. Szerződő felek rögzítik, hogy Eladó adminisztrációs és tájékoztatási, valamint együttműködési kötelezettségének megszegéséből eredő kárért teljeskörű felelősséggel tartozik és Vevőt haladéktalanul kártalanítani vagy kártérítést fizetni köteles.
7. Az Eladó köteles gondoskodni arról, hogy a Termékeknek a szállítási címre történő eljuttatása megfelelő csomagolásban történjen, amely megakadályozza a sérülést, károsodást, időjárásból származó befolyásokat és egyéb környezeti hatásokat. A csomagoláson az Eladónak fel kell tüntetnie a megfelelő kezelésre és tárolásra vonatkozó feliratokat, illetve címkéket. A csomagoláson az Eladó köteles jól látható, figyelemfelhívó módon feltüntetni a csomagolásban található Termék felhasználhatósági idejét. Az Eladónak mellékelnie kell a csomag tartalmát azonosító jegyzéket és a szállítólevelet.
8. A Termékek átadás-átvétele előtt a kárveszély teljes mértékben Eladót terheli. Eladó felelőssége különösen kiterjed a Termékeket érő, a szállítás vagy raktározás, illetve Eladó által végzett egyéb tevékenység során bekövetkező mindennemű károkért, ezzel kapcsolatban Vevőt semmiféle felelősség nem terheli.
9. A Termékek átadás-átvételét Szállítólevél igazolja, melyben az átadott Termékek gyártmánya, típusa, darabszáma feltüntetésre kerül. Az átadás-átvétel időpontjának a Termékek átadására vonatkozó Szállítólevél Vevő általi aláírását kell tekinteni. Felek rögzítik, hogy a Termékek fizikai átadása és a mennyiségi átvétel önmagában nem minősül a szerződésszerű teljesítés igazolásának és a teljesítés elfogadásának.
10. A Szállítólevél aláírásának feltétele, hogy a Termékek tulajdonjogának Vevőre történő átruházásának ne legyen jogi akadálya, valamint a Termékek minőségi, funkcionális és mennyiségi követelményeknek való megfelelősége bizonyított legyen.
11. A Szállítólevél Vevő általi aláírásának időpontjában a Termékek tulajdonjoga átszáll Vevőre, feltéve, ha utóbb Vevő az Eladót megillető vételárat megfizeti. A Szállítólevél Vevő általi aláírásával egyidejűleg a kárveszély is átszáll a Vevőre.
12. Az Eladó tudomásul veszi, hogy az átadás-átvételkor a Vevő elvégzi a megrendelt Termékeknek a csomagolási egységenkénti mennyiségi ellenőrzését. Az Eladó tudomásul veszi, hogy a Vevő csak közvetlenül a felhasználáskor kerül abba a helyzetbe, hogy a Termékek egységcsomagon belüli, vagy minőségi ellenőrzését elvégezze, így az ezen ellenőrzésekkel kapcsolatos jogait a Vevő a minőségi vagy egységcsomagon belüli ellenőrzéstől gyakorolhatja. Látható hiány vagy sérülés, hiba esetén a Vevő gyakorolhatja a hibás teljesítésből eredő jogait. Ha az átadás-átvétel során – vagy a minőségi vagy egységcsomagon belüli mennyiségi ellenőrzése során – a Vevő azt állapítja meg, hogy a Vevő által megrendelt és az Eladó által leszállított Termékek vagy valamely Termék nem felel meg a Szerződésben és mellékleteiben foglalt feltételeknek, így különösen a műszaki leírásnak, vagy a Termékek hibásak vagy hiányosak, a Vevő köteles erről az Eladót haladéktalanul írásban értesíteni. Eladó köteles az értesítést követő 3 munkanapon belül a hiányt pótolni, illetve a hibás terméket díjmentesen kicserélni. Amennyiben az Eladó a megjelölt szavatossági igénynek a megjelölt határidőben nem tesz eleget, a Vevő gyakorolhatja a hibás teljesítésből eredő Ptk. szerinti egyéb jogait.
13. Eladó akkor teljesít határidőben, ha a vállalt teljesítési határidőn belül felajánlotta a teljesítést és a Vevő a Termékeket átvette, illetve a teljesítést igazolta. Nem tekinthető késedelmesnek a teljesítés, ha Vevő az átvételt szerződésszerűen visszautasította, de a teljesítés ismételt felajánlására még a teljesítési határidőn belül került sor, feltéve, ha Vevő a teljesítést igazolta.
14. Eladó a jelen Szerződésből eredő kötelezettségeinek harmadik személyre történő átruházására nem jogosult. Jelen Szerződést Eladónak kell teljesíteni.
15. **Szállítási címek:**

1117 Budapest, Gábor Dénes u. 4. (Infopark C épület)

1088 Budapest, Szentkirályi u. 32.

1016 Budapest, Tigris u. 37.

1088 Budapest, Vas u. 2/d.

**V. Vételár, fizetési feltételek**

1. Az eseti megrendelésben foglaltak szerinti Termékek tulajdonjogának átruházásáért és azok leszállításáért Eladó az 1. számú mellékletet képező tételes árajánlatában megadottak szerinti szerződéses ellenértékre (a továbbiakban: **Vételár**) jogosult.
2. A minimális rendelési érték szállítási címenként **150.000, - Ft**, így Eladó kiszállítási díj felszámítására nem jogosult.
3. A Vételár magában foglalja Eladónak a Szerződés teljesítésével összefüggő valamennyi költségét, így különösen valamennyi adót, illetéket és vámot, a teljesítéséből adódó egyéb költségeket. Eladó a Vételáron kívül további díjazásra, költségtérítésre nem jogosult.
4. Vevő előleget nem biztosít. **Eladó – eseti megrendelésenként – egy végszámla benyújtására jogosult**. Végszámla kiállítására Eladó a Termékek átadását, a Szállítólevél mindkét Fél általi aláírását és a Teljesítésigazolás kiállítását követően jogosult. Vevő köteles az Eladó által átadott Termékek tekintetében 8 napon belül Teljesítésigazolást kiállítani és az Eladó részére eljuttatni. A teljesítés igazolására Vevő részéről a Campus igazgató jogosult.
5. Eladó által benyújtott számlának meg kell felelnie a számvitelről szóló 2000. évi C. törvényben, az általános forgalmi adóról szóló 2007. évi CXXVII. törvényben, a további vonatkozó jogszabályokban, valamint a Szerződésben foglaltaknak.
6. A számlát a Vevő nevére és számlaküldési címére (Színház- és Filmművészeti Egyetem, 1088 Budapest, Rákóczi út 21.; adószám: 19271295-2-42) kell benyújtani. A postai küldeményként érkező számla borítékját „Számla” felirattal kell ellátni.
7. Vevő csak a fentiekben meghatározott feltételeknek megfelelő számlát fogad be. A nem megfelelően kiállított számla javításából eredő késedelem idejére az Eladót késedelmi kamat nem illeti meg.
8. Amennyiben Eladó a számlát nem a Vevő V.6. pontban meghatározott számlaküldési címére küldi meg, és emiatt Vevő a számlafizetési kötelezettségét nem tudja szerződésszerűen teljesíteni, akkor a teljesítési határidő kezdő napjának a számla rendeltetési helyére történő beérkezésének napját kell tekinteni.
9. Vevő kötelezettséget vállal arra, hogy a Vételárat az Eladó által kiállított számla kézhezvételétől számított 30 naptári napon belül átutalással teljesíti. Felek az ellenérték teljesítési napjaként a Vevő bankszámlája megterhelésének napját tekintik, függetlenül attól, hogy az ellenérték összege mely napon kerül jóváírásra az Eladó bankszámláján.
10. Késedelmes fizetés esetén Vevő a Ptk. 6:155. §-ában meghatározott mértékű késedelmi kamatot köteles Eladónak megfizetni.

**VI. kötbér, a szerződés módosítása, megszűntetése**

1. Felek megállapodnak, hogy amennyiben Eladó határidőt vagy határnapot mulaszt, Vevő a késedelembe esés napjától a teljesítés napjáig naponta késedelmi kötbért számíthat fel, melynek alapja a késedelemmel érintett eseti megrendelés nettó ellenértéke, mértéke napi 3%. Eladót a késedelmi kötbér megfizetése nem mentesíti a teljesítési kötelezettség alól.
2. A Szerződést a Felek csak írásban, közös megegyezéssel módosíthatják.
3. Eladó a Szerződés határozott időtartamára, valamint a jogviszony jellegére figyelemmel nem jogosult a Szerződést, illetve eseti megrendelést rendes felmondással felmondani.
4. Vevő 30 napos felmondási idővel jogosult a Szerződést rendes felmondással, indokolás nélkül felmondani az Eladóhoz intézett egyoldalú jognyilatkozattal, ez azonban nem érintheti a már leadott és teljesítés alatt álló eseti megrendelést, ez utóbbi kapcsán a Felek kötelesek egymással elszámolni.
5. Bármelyik Fél jogosult jelen Szerződést, illetve az eseti megrendelést azonnali hatállyal - indokolás mellett - felmondani, amennyiben a másik Fél súlyos szerződésszegése esetén nem teszi meg az írásbeli felszólítás után a szükséges intézkedéseket az írásbeli felszólításban közölt határidőig. Súlyos szerződésszegésnek bizonyul minden a Szerződésből, illetve eseti megrendelésből származó lényeges kötelezettség súlyos, vagy ismételt megszegése.
6. Felek megállapodnak, hogy súlyos szerződésszegés a Vevő részéről különösen, de nem kizárólagosan, ha a szállítási díjra vonatkozó fizetési kötelezettségét a Megbízott írásbeli felszólításának kézhezvételét követő 15 napon belül sem teljesíti.
7. Felek megállapodnak, hogy súlyos szerződésszegés az Eladó részéről különösen, de nem kizárólagosan, ha
8. legalább 2 alkalommal eseti megrendeléskor meghiúsulási kötbér megfizetésére lenne köteles (függetlenül attól, hogy az érvényesítésre került-e),
9. az eseti megrendelés során legalább 2 alkalommal nem a szerződésben meghatározott minőségű vagy mennyiségű terméket szállítja a Vevőnek
10. (indokolatlanul) figyelmen kívül hagyja a Vevő által megküldött, Eladó által visszaigazolt megrendelésben megjelölt igényt;
11. a Szerződésben vállalt kötelezettségeit, a mulasztást követően küldött írásbeli felszólításban rögzített ésszerű, de legalább 8 (nyolc) napos határidőn belül sem teljesíti;
12. teljesítési képességeiben alapvető változás következik be (pénzügyi ok, szakképzett munkaerő létszáma, stb.), ami alapján joggal feltételezhető, hogy a szerződéses kötelezettségének a továbbiakban nem képes eleget tenni;
13. végelszámolási eljárást indított, vagy az Eladó ellen indított csőd-, felszámolási vagy kényszertörlési eljárást jogerősen elrendelték;
14. tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény szerint az illetékes bíróság a szerződés tárgyát érintően jogerősen korlátozta;
15. működését az illetékes bíróság felfüggesztette vagy az Eladó működése más módon felfüggesztésre került;
16. adószáma törlésre került;
17. nem minősül átlátható szervezetnek;
18. valótlan tartalmú átláthatósági nyilatkozatot tett, vagy a nyilatkozatában feltüntetett adatokban bekövetkezett változásokról nem értesítette a Vevőt haladéktalanul,

**VII. kapcsolattartás**

1. A Felek közti, jelen Szerződés hatálya alá tartozó bármely értesítés vagy más kommunikáció elektronikus úton, e-mailen, vagy postai küldeménnyel történik.

Vevő részéről kapcsolattartó:

Név:

E-mail:

Telefon:

Eladó részéről kapcsolattartó:

Név:

E-mail:

Telefon:

**VIII. Vegyes rendelkezések**

1. A Felek megállapodnak, hogy a Szerződés - részükre fel nem róható – nem teljesítését, illetve nem megfelelő teljesítését eredményező, az érdekkörükön kívül bekövetkezett vis maior eseményekről egymást haladéktalanul értesítik és a következmények elhárításával kapcsolatban a Ptk. megfelelő szabályai szerint, egymással együttműködve járnak el. A Felek megállapodnak, hogy egyik Fél sem felelős a jelen Szerződésben foglalt kötelezettségei megszegéséért, amennyiben arra vis maior következtében került sor. Vis maior bekövetkezése esetén mindkét Fél maga viseli az őt ért kárt.
2. Eladó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja alapján átlátható szervezetnek minősül. Eladó tudomásul veszi, hogy jelen Szerződés teljesítésének teljes időtartama alatt köteles a tulajdonosi szerkezetét a Vevő számára megismerhetővé tenni, és a tulajdonosi szerkezetét érintő változásokról a Vevőt haladéktalanul értesíteni.
3. Felek kijelentik, hogy a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló európai parlementi és tanácsi 2016/679 számú rendelet (általános adatvédelmi rendelet - GDPR) és az információs önrendelkezési jogról és az információszabadságról szóló 2011. évi CXII. törvény rendelkezései értelmében személyre vonatkozó személyes adatokat, különleges adatokat a hatályos jogszabályoknak megfelelően kezelik, azokat harmadik félnek nem adják ki, illetve csak a Szerződés teljesítéséhez szükséges mértékben használják fel. Eladó kijelenti, hogy a Vevő honlapján elérhető általános és különös adatkezelési tájékoztatót (<https://szfe.hu/adatvedelem/>) megismerte és az abban foglaltakat elfogadta.
4. Jelen Szerződésnek elválaszthatatlan részét képezi az 1., 2. és 3. számú melléklet.
5. Felek a jelen Szerződésben nem szabályozott egyéb kérdésekben a Ptk. vonatkozó rendelkezéseit tekintik irányadónak.
6. Jelen Szerződés három eredeti, egymással mindenben megegyező példányban készült, amelyből két példány a Vevőt, egy példány az Eladót illeti.

Felek a jelen Szerződést – annak elolvasása és értelmezése után – mint akaratukkal mindenben megegyezőt jóváhagyólag írták alá.

Mellékletek:

1. számú melléklet: Árajánlat
2. számú melléklet: Műszaki leírás
3. számú melléklet: Titoktartási nyilatkozat

|  |  |
| --- | --- |
| Budapest, 2024. év ……hó ………napján  …………………………………  **Színház- és Filmművészeti Egyetem**  Képviseli: Dr. Sepsi Enikő rektor  Vevő | Budapest, 2024. év ………hó ……..napján  …………………………………….  **…………………..(cégnév)**  Képviseli: ………………  Eladó |

*Pénzügyi ellenjegyzés:*

Budapest, 2024. év ………. hó …… napján

……………………………………..…….

Fazekasné Helenkár Anita

gazdasági főigazgató

*Jogi ellenjegyzés:*

Budapest, 2024. év ………. hó …… napján

……………………………………..…….

Bátaszékiné dr. Pusztai Zsuzsanna Rita

jogi osztályvezető

1. számú melléklet

**ÁRAJÁNLAT**

1. számú melléklet

**MŰSZAKI LEÍRÁS**

1. számú melléklet

**Titoktartási nyilatkozat**

Alulírott

……………………, mint a ………………... (székhelye: ……………., adószáma: ……………) képviselője ezúton nyilatkozom az alábbiakról.

1. A Színház- és Filmművészeti Egyetem számára végzett tevékenységem során tudomásomra jutott, illetve számomra elérhetővé vált adatokat, információkat, dokumentumokat, személyes adatokat, törvény által védett titkokat köteles vagyok megőrizni, azokat harmadik személy tudomására nem hozhatom, hozzáférhetővé nem teszem.
2. Amennyiben munkavégzésem során törvény által védett adat, illetőleg a Szerződés alapján titoknak minősülő adat, információ jut tudomásomra, akkor azok tartalmának megismerését más részére nem teszem lehetővé, azok titokban tartása érdekében szükséges valamennyi elvárható intézkedést megteszem.
3. A jelen titoktartás alól felmentést a hatályos jogszabályok figyelembevételével, írásos formában, a Színház- és Filmművészeti Egyetem arra feljogosított képviselője adhat.
4. Tudomásul veszem, hogy a titoktartási kötelezettség a munka elvégzését, valamint munkaviszonyom megszűnését követően is fennáll, továbbá, hogy a fenti szabályok megsértése a hatályos anyagi és eljárásjogi szabályok szerinti polgári jogi és/vagy büntető jogi jogkövetkezményekkel járhat.
5. Munkámat különösen az alábbi jogszabályok rendelkezéseinek betartásával végzem:

a) az Európai Parlament és a Tanács (EU) 2016/679 Rendelete (általános adatvédelmi rendelet),

b) az információs önrendelkezési jogról és az információszabadságról szóló 2011. évi CXII. törvény,

c) az üzleti titok védelméről szóló 2018. évi LIV. törvény,

d) a Polgári Törvénykönyvről szóló 2013. évi V. törvény.

……………….….., 2024. …………. hónap ……nap

…………………………………

aláírás